CELEX: 32013R0945
Language: hu
Date: 2013-10-02 00:00:00
Title: A Bizottság 945/2013/EU végrehajtási rendelete ( 2013. október 2. ) a cipermetrin létező hatóanyag 8-as terméktípusba tartozó biocid termékekben való felhasználásának jóváhagyásáról  EGT-vonatkozású szöveg

3.10.2013   
            
            
               HU
            
            
               Az Európai Unió Hivatalos Lapja
            
            
               L 261/23
            
         A BIZOTTSÁG 945/2013/EU VÉGREHAJTÁSI RENDELETE
   (2013. október 2.)
   a cipermetrin létező hatóanyag 8-as terméktípusba tartozó biocid termékekben való felhasználásának jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albelekzdésére,
   mivel:
   
               (1)
            
            
               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK európai parlamenti és tanácsi irányelv (3) I., IA., illetőleg IB. mellékletébe való felvétel lehetősége szempontjából meg kell vizsgálni. E jegyzékben a cipermetrin is szerepel.
            
         
               (2)
            
            
               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a cipermetrin értékelése az említett irányelv V. melléklete szerinti – az 528/2012/EU rendelet V. mellékletében meghatározott 8. terméktípusnak megfelelő – 8. terméktípusban, azaz a faanyagvédő szerekben való felhasználás céljából.
            
         
               (3)
            
            
               Belgium előadó tagállami minőségben az 1451/2007/EK rendelet 14. cikke (4) és (6) bekezdésének megfelelően 2010. március 5-én benyújtotta a Bizottságnak az illetékes hatóság jelentését, valamint a kapcsolódó ajánlást.
            
         
               (4)
            
            
               A tagállamok és a Bizottság megvizsgálta az illetékes hatóság jelentését. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2013. július 12-én értékelő jelentésben foglalta össze a vizsgálat eredményeit.
            
         
               (5)
            
            
               Az értékelésekből kitűnik, hogy a 8. terméktípusban felhasznált, cipermetrint tartalmazó biocid termékek várhatóan megfelelnek a 98/8/EK irányelv 5. cikkében megfogalmazott követelményeknek.
            
         
               (6)
            
            
               Helyénvaló ezért jóváhagyni a cipermetrinnek a 8. terméktípusba tartozó biocid termékekben való felhasználását.
            
         
               (7)
            
            
               Mivel az értékelés a nanoanyagokkal nem foglalkozott, az 528/2012/EU rendelet 4. cikkének (4) bekezdése alapján a jóváhagyás az ilyen anyagokra nem terjed ki.
            
         
               (8)
            
            
               Egy adott hatóanyag jóváhagyását megelőzően célszerű elegendő időt hagyni arra, hogy a tagállamok, az érdekelt felek – és adott esetben a Bizottság – felkészülhessenek az ebből fakadó új követelmények teljesítésére.
            
         
               (9)
            
            
               Az ebben a rendeletben foglalt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   A cipermetrint mint a 8. terméktípusba tartozó biocid termékekben felhasználható hatóanyagot az e rendelet mellékletében meghatározott előírásoktól és feltételektől függően jóvá kell hagyni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 167., 2012.6.27., 1. o.
   
      (2)  HL L 325., 2007.12.11., 3. o.
   
      (3)  HL L 123., 1998.4.24., 1. o.
   
      MELLÉKLET
      
                  Közhasználatú név
               
               
                  IUPAC-név
                  Azonosító számok
               
               
                  A hatóanyag minimális tisztasági foka (1)
                  
               
               
                  A jóváhagyás időpontja
               
               
                  A jóváhagyás lejártának időpontja
               
               
                  Terméktípus
               
               
                  Különleges feltételek (2)
                  
               
            
                  Cipermetrin
               
               
                  Cipermetrin: cisz:transz/40:60
                  IUPAC-név:
                  (RS)-α-ciano-3-fenoxi-benzil-(1RS)-cisz-transz-3-(2,2-diklór-vinil)-2,2-dimetil-ciklopropán-karboxilát
                  EK-szám: 257-842-9
                  CAS-szám: 52315-07-8
               
               
                  920 g/kg
               
               
                  2015. június 1.
               
               
                  2025. május 31.
               
               
                  8
               
               
                  A termék értékelése során különleges figyelmet kell fordítani a jóváhagyás iránti kérelemben foglalt olyan felhasználásokhoz kapcsolódó kitettségre, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Az engedélyezés feltételei:
                  
                              1.
                           
                           
                              Az ipari felhasználók vagy a terméket foglalkozásszerűen alkalmazó felhasználók számára biztonságos munkafolyamatokat és megfelelő szervezési intézkedéseket kell meghatározni. Abban az esetben, ha az expozíció szintje nem csökkenthető elfogadható szintre valamely más módon, a termékeket megfelelő egyéni védőeszközökkel kell használni.
                           
                        
                              2.
                           
                           
                              Megfelelő kockázatcsökkentő intézkedéseket kell hozni a talaj és a víz védelmére. Ezek különösen a következők:
                              
                                          a)
                                       
                                       
                                          Az engedélyezett termékek címkéin és – ha van – biztonsági adatlapjain fel kell tüntetni, hogy az ipari felhasználásnak zárt helyen vagy folyadékot át nem eresztő, szilárd aljzatú, gáttal védett helyen kell történnie, továbbá a frissen kezelt faanyagot a kezelést követően fedett helyen vagy folyadékot át nem eresztő, szilárd aljzatú helyen – illetve mindkét feltételnek megfelelő helyen – kell tárolni a talajba vagy vízbe történő közvetlen kibocsátás elkerülése érdekében, valamint hogy a termék felhasználása során kiszivárgott minden szerfelesleget újrafelhasználás vagy ártalmatlanítás céljából össze kell gyűjteni.
                                       
                                    
                                          b)
                                       
                                       
                                          A termékek nem engedélyezhetők az időjárás viszontagságainak kitett fa merítéssel vagy permetezéssel történő ipari kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – nem jelent elfogadhatatlan veszélyt.
                                       
                                    
                                          c)
                                       
                                       
                                          A termékek nem engedélyezhetők a víz közelében vagy felett található kültéri építkezések kezelésére vagy a víz közelében vagy felett található kültéri építkezéseken felhasználandó faanyagok kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – nem jelent elfogadhatatlan veszélyt.
                                       
                                    
                        
            
         (1)  Az ebben az oszlopban jelzett tisztaság az 528/2012/EU rendelet 8. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.
      
         (2)  Az 528/2012/EU rendelet VI. mellékletben előírt közös elvek alkalmazásához az értékelő jelentések tartalma és következtetései a Bizottság internetes oldalán olvashatók: http://ec.europa.eu/comm/environment/biocides/index.htm